
        Predsjednik Kantonalnog/Županijskog suda Mostar, temeljem člana 8. stav 1. tačka f. Pravilnika o unutarnjem sudskom poslovanju i člana 31. stav 1. Zakona o sudovima u F BiH, donosi slijedeći

PROGRAM RADA ZA 2022. GODINU

I – OPĆI DIO

1. Sud će svoju programsku i zakonsku aktivnost obavljati na temelju svojih ovlasti i zaduženja iz Zakona o sudovima, Zakona o VSTV BiH, Pravilnika o unutarnjem sudskom poslovanju, Pravilnika o unutarnjoj organizaciji i sistematizaciji suda, Rasporeda poslova za 2022. godinu, te ovog programa rada za 2022. godinu.

1. Raspored sudaca na sudskom referatima je određen godišnjim  rasporedom poslova za 2022. godinu, gdje je akcenat dat na većem i efikasnijem rješavanju predmeta ratnih zločina, građanskih predmeta i predmeta upravnih sporova. 

1. U 2022. godini sud ulazi  sa 18 sudaca, s tim što se očekuje imenovanja tri suca za koje je već raspisan natječaj u 2021.godini.. Izborom ova tri suca bi se  upotpunio broj sudaca, predviđen Pravilnikom o sistematizaciji poslova i radnih zadataka u sudu, to znači da bi  sud trebao raditi sa 20 sudaca i predsjednikom suda. Zavisno od zakonskih propisa vezanih za postupak prijema u rad pripravnika i volontera, sud će u skladu sa navedenim odlučiti i o njihovom prijemu na rad u ovaj sud, imajući u obzir da se prema postojećim aktima suda mogu angažirati dva sudska pripravnika i 6 volontera.  

1. Predsjednik suda će, nakon što se sumiraju rezultati rada na građanskom referatu za 2021. godinu, donijeti novi Plan rješavanja neriješenih predmeta na ovom referatu, a u skladu sa Upustvom za izradu Plana rješavanja predmeta prema starosti inicijalnog akta, koji predviđa donošenje kvartalnih planova. 

1. U narednoj godini i nadalje treba rad predsjednika sudskih odjela postaviti na bitno drugačije osnove i povećati ulogu i djelokrug rada predsjednika Odjeljenja u procesu praćenja stanja na sudskim referatima odnosno njihovog odjela, izrade izvještaja, koordiniranja i vođenja aktivnosti sjednica odjeljenja, praćenja sudske uprave, evidentiranja pojava u odstupanju od sudske prakse i nezakonitosti u radu nižih sudova, kao i pojedinih vijeća ovog suda. S ovim u vezi predsjednik suda će osigurati dosljednu primjenu Pravilnika o radu sudskih odjeljenja i predsjednika sudskih odjeljenja u kojem će se decidirano pobrojati djelokrug rada sudskih odjeljenja, kao i obaveze predsjednika odjeljenja, a sve prema rješenjima iz novog Pravilnika o unutarnjem poslovanju sudova. 

1. Prema odredbama Pravilnika o unutarnjem poslovanju sudova, potrebno je osigurati kontinuirani rad za sva moguća radna tijela suda kao što su: Kolegij predsjednika suda, stručni kolegij, opća sjednica i kolegij sudske uprave, a rad svih ovih tijela je reguliran odgovarajućim poslovnicima o radu. 

1. Shodno Pravilniku o unutarnjem poslovanju sudova, u sudu je potrebno osigurati kvalitetan rad sudaca mentora, a prema posebnoj Odluci predsjednika suda.

1. Predsjednik suda će donijeti novi Plan interne komunikacije unutar suda, koji sadrži plan i termine svih sastanaka radnih tijela suda u 2022. godini.


1. U okviru IPA   projekta 2017 „Izgradnja efikasnog pravosuđa u službi građana“ Predsjednik suda i sudska uprava  su izradili Godišnji strateški program 2021-2023 godinu  tako da je Stalna komisija za efikasnost i kvaliteta sudova na sastanku održanom 18.maja 2021. godine usvojila i dala saglasnost za njegovu objavu na web stranici, tako će u siječnju  završiti sve Izvještaje o radu suda prema Strateškom planu i prema  , Izvještaj o radu sudaca, završiti godišnju inventuru, a na pola godine će uraditi šestomjesečni izvještaj o radu suda, te redoviti po zahtjevu VSTV BiH, nadležnih ministarstava viših sudskih instanci i drugih ovlaštenih tijela i organa, sačinjavati sve potrebne izvještaje i analize o radu suda i stanju predmeta u sudu, a posebno izvještaj o stanju starih predmeta i završenom broju starih predmeta. 

1. Sud će voditi sve potrebne evidencije koje se traže za monitoring rada suda i sudaca prema utvrđenom rasporedu obavljanja poslova evidencije i statistike u sudu, a na temelju ovih evidencija predsjednik suda, će zajedno sa predsjednicima Odjela ovog suda, izvršiti ocjenjivanje sudaca prema metodologiji VSTV BiH kao i izvršiti ocjenjivanje predsjednika Općinskih sudova sa područja ove županije, kao i dati ocjenu rada tajnika suda i državnih službenika u sudu, dok će sudska uprava ocijeniti i ostale djelatnike suda.

1. Sudska uprava će omogućiti svim sucima i stručnim suradnicima pohađanje minimalno 3 dana, odnosno 4 dana u 2022. godini seminara, koje organizira CEST F BiH, kao i drugih oblika edukacije od značaja za rad suda, kao i edukaciju drugih djelatnika suda prema ukazanoj potrebi i programima edukacije, izuzev ako predsjednik suda drugačije odredi posebnom Odlukom. 

1. Pratiti efikasnost primjene novih zakonskih zakona i procedura, te blagovremeno otklanjati eventualne smetnje u efikasnom radu na primjeni novih zakona.

1. Nadalje će se u cijelosti poštovati princip rada po predmetima na kojem inzistira VSTV BiH i to tako da se prioritetno rade najstariji predmeti, kao i predmeti sa zakonskim prioritetima. 

1. U 2022. godini će se afirmirati i ažurno voditi web stranicu ovog suda, putem koje će sredstvima informiranja i građanima biti dostupne najvažnije informacije o radu suda.

1. Nastaviti rad na stavljanju u funkciju unutarnjeg informacijskog sustava na planu formiranja baze podataka za sudsku praksu, na svim referatima te komunikacije unutar suda putem out looka.

1. Predsjednik, tajnik suda i šef računovodstva će sačiniti prijedlog proračuna suda za 2022. godinu, u skladu sa Zakonom o proračunu, te aktivno pratiti priliv i realizaciju proračunskih sredstava, te omogućiti najsvrsishodnije i ekonomičnije trošenje proračunskih sredstava, te kroz proračun omogućiti nesmetan rad suda, kao na planu redovitog ostvarivanja osobnih dohodaka i drugih pripadajućih primanja, tako i na planu osiguranja potrebnih materijalno tehničkih sredstava za nesmetan rad suda. Nastavit će se sa praksom i mjerama ušteda na svim stavkama na kojima je mogućno uštedjeti sredstva unutar sudskog proračuna.


1. Sud će i u ovoj godini omogućiti svojim sucima i djelatnicima aktivno sudjelovanje u radu strukovnih udruženja, sindikata i drugih organizacija vezanih za ostvarivanje pravosudne funkcije suda. 

1. Poduzimati sve druge raspoložive mjere i aktivnosti na što efikasnijem i ažurnijem radu suda i sudaca, kao i sve mjere na podizanju kvaliteta rada sudaca i suda, poštivanju postojećih normativa i radnih standarda, radnog vremena, sudačke etike i radne etike za sve druge djelatnike suda.

1. Sud će u 2022. godini organizirati i održati sastanke sa predsjednicima nižih   sudova, predstavnicima nadležnog ministarstva, predstavnicima nadležnog tužiteljstva, sa odvjetničkom i notarskom komorom i drugim organima i organizacijama. 


1.  Županijski – Kantonalni sud u Mostaru je kao sud partner tijekom 2021.godine uzeo aktivno učešće u projektu norveške i holandske vlade „Unapređenje pravosuđa u građanskoj oblasti“. U skladu sa navedenim projektom  zaključen je Memorandum o međusobnoj suradnji Županijskog – Kantonalnog suda u Mostaru i Općinskih sudova u Mostaru i Čapljini. U sklopu realizacije zaključenih memoranduma u 2021.godini su se održavali sastanci predsjednika Županijskog – Kantonalnog suda u Mostaru predsjednika Općinskih sudova Mostar i Čapljina kao i sastanci predsjednika građanskih i krivičnih odjeljenja navedenih sudova. Predsjednik Županijskog Kantonalnog suda u Mostaru je u okviru ispunjavanja obaveza preuzetih zaključenim Memorandumima izvršio obilazak i kontrolu Općinskih sudova u Čapljini, Konjicu, Čitluku i Mostaru, i to dva puta, prvi put u periodu od 21.05.2021.godine do 02.06.2021.godine, i drugi put od 06.12.2021.godine do 13.12.2021.godine.  Realizirajući planove i obaveze preuzete zaključenim Memorandumima i u ovoj 2022.godini nastaviti će se sa održavanjem sastanaka predsjednika ovog suda i predsjednika Općinskih sudova u Mostaru i Čapljini, održavat će se također sastanci predsjednika građanskih i krivičnih odjeljenja ovih sudova i isti sastanci biti će održavani jednom u tri mjeseca. Također predsjednik suda će i u 2022.godini vršiti redovnu kontrolu i obilazak Općinskih sudova u Čapljini, Čitluku, Konjicu i Mostaru i to dva puta godišnje, prvi put sredinom kalendarske godine i drugi put na kraju kalendarske godine. 

II.  PROGRAM RADA SUDA ZA 2022.GODINE SASTAVNI JE DIO GODIŠNJEG NARATIVNOG IZVJEŠTAJA O RADU SUDA ZA  2021.GODINU
 U Mostaru, 24.01.2022. godine
.                                                                   
                                                                                    Predsjednik suda   
                                                                                          Zoran Krtalić
  







